钦定古今图书集成/明伦汇编/氏族典/第065卷 > 《廖用贤尚友录》 > 虞允文
## 钦定古今图书集成/明伦汇编/氏族典/第065卷 > 《廖用贤尚友录》 > 虞允文

按《宋史虞允文传》：“‘允文字彬甫，隆州仁寿人。绍兴二
十三年进士，通判彭州，权知黎州、渠州。秦桧当国，蜀
士多屏弃。桧死，赵达荐允文，除秘书丞，累迁礼部郎
官。金主亮有南侵意，允文上疏言金必败盟，愿诏大
臣豫思备御’。三十年十月，借工部尚书充贺正使，还
奏所见及亮语，申言淮海之备。除中书舍人，直学士”
院。金主亮徙汴，造浮梁于淮水，上自将兵百万渡淮临采石。朝命允文犒师采石，遂督兵战，大败之。乙未，
亮为其下所杀。丙申，敌人遣使议和。己亥，奏闻，召入
对，上慰藉嘉叹，诏往两淮措置。明年，充川、陕宣谕使。
孝宗受禅，将召允文问陕西事，执政忌其来，以显谟
阁直学士知夔州，寻又命奏事。隆兴元年，入对，以敷
文阁待制知太平州，寻除兵部尚书、湖北京西宣抚
使，改制置使。时朝廷遣卢仲贤使金议和，汤思退欲
弃唐、邓，允文五上疏力争，思退怒，允文乞致仕，诏以
显谟阁学士知平江府。思退竟决和议，割唐、邓。二年，
金兵复至，上悔不用允文言，陈俊卿亦荐允文堪大
用，除端明殿学士、同签书枢密院事。乾道元年，拜参
知政事。会钱端礼受李宏玉带，事连允文，为御史章
服所论，罢政，奉祠西归。三年，召至阙，除知枢密院事
兼参知政事，即拜资政殿大学士、四川宣抚使。寻诏
依旧知枢密院事。归蜀一月，召至阙，不数月，复使蜀。
五年，拜右仆射、同中书门下平章事兼枢密使。七年，
上以“仆射”名不正，改为左、右丞相。八年，授允文特进、
左丞相。允文力求去，授少保、武安军节度使、四川宣
抚使，进封雍国公。淳熙元年薨，赠太傅，谥忠肃。